ಪ್ರಕಾಶ್ ರೈ

ಪ್ರಕಾಶ್ ರೈ (ಜನನ: 26 ಮಾರ್ಚ್ 1965) ಮೇರ್ ಭಾರತೀಯ ನಟೆ, ಚಲನಚಿತ್ರ ನಿರ್ದೇಶಕೆ, ನಿರ್ಮಾಪಕೆ, ದೂರದರ್ಶನ ನಿರೂಪಕೆ ಅಂಚನೆ ರಾಜಕಾರಣಿಲಾ ಅಮದ್. ತೆಲುಗು, ತಮಿಳ್, ಕನ್ನಡ, ಹಿಂದಿ ಬುಕ್ಕೊ ಮಲಯಾಳಂ ಬಾಸೆದ ಚಲನಚಿತ್ರೊಲೆಡ್ ನಟನೆ ಮಲ್ದೆರ್. ಮೆರೆಗ್ ಐನ್ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಲು, ಎಡ್ಲ ನಂದಿ ಪ್ರಶಸ್ತಿಲು, ಎಡ್ಮ ತಮಿಳುನಾಡು ರಾಜ್ಯ ಚಲನಚಿತ್ರ ಪ್ರಶಸ್ತಿಲು, ಐನ್ ಫಿಲ್ಮ್‌ಫೇರ್ ಅವಾರ್ಡ್ ಸೌತ್, ನಾಲ್ ಸೈಮಾ ಪ್ರಶಸ್ತಿಲು ಇಂಚ ಸುಮಾರ್ ಪ್ರಶಸ್ತಿಲು, ಮೂಜಿ ಸಿನೆಮಾ ಪ್ರಶಸ್ತಿಲು ಅಂಚನೆ ಮೂಜಿ ವಿಜಯ್ ಪ್ರಶಸ್ತಿಲೆನ್ ಗೆಂದ್‍ದೆರ್.

 ಪುಟ್ಟು ಬುಕ್ಕೊ ಕಲ್ಪಾಟಿಕೆ 
ನಮ್ಮ ಪುತ್ತೂರುದ ಪ್ರಕಾಶ್ ರೈ ಪುಟ್ಟಿನಿ 26 ಮಾರ್ಚ್ 1965ಗ್. ಪ್ರಸಾದ್ ರಾಜ್ ಮೆರೆನ ಮೆಗ್ಯೆ ಮೇರ್ಲಾ ಒರಿ ನಟೆ. ಪ್ರಕಾಶ್ ರೈ ಮೇರ್ ಸೇಂಟ್ ಜೋಸೆಫ್ಸ್ ಇಂಡಿಯನ್ ಹೈಸ್ಕೂಲ್‍ಡ್ ಸಾಲೆದ ಶಿಕ್ಷಣೊನ್ ಅಂಚನೆ ಬೆಂಗಳೂರ್‍ದ ಸೇಂಟ್ ಜೋಸೆಫ್ಸ್ ಕಾಲೇಜ್‍ಡ್ ಕಾಮರ್ಸ್ ವಿಭಾಗೊಡ್ ಅಧ್ಯಯನ ಮಲ್ತೆರ್. ಕೆ.ಬಾಲಚಂದ್ರ ತಮಿಳ್‍ದ ಪುದರ್ ಪೋತಿನ ನಿರ್ದೇಶಕೆ ಅರೆನ ಸಲಹೆದ ಪ್ರಕಾರೊ ಪ್ರಕಾಶ್ ರೈ ಅರೆನ ಪುದರ್ ನ್ ಪ್ರಕಾಶ್ ರಾಜ್ ಪಂಡ್‍ದ್ ಬದಲಾವಣೆ ಮಲ್ತೆರ್. ಆಂಡ ಕರ್ನಾಟಕೊಡ್ ಇತ್ತೆಲಾ ಮೆರೆನ್ ಪ್ರಕಾಶ್ ರೈ ಪಂಡ್‍ದೇ ಲೆಪ್ಪುವೆರ್. ಮೇರ್ 1994ನೇ ಇಸವಿಡ್ ಲಲಿತಾ ಕುಮಾರಿ ಪನ್ಪಿನರೆನ್ ಮದಿಮೆ ಆಯೆರ್. ದಂಪತಿಲೆಗ್ ಮೇಘನಾ ಬುಕ್ಕೊ ಪೂಜಾ ಪನ್ಪಿನ ರಡ್ಡ್ ಪೊಣ್ಣು ಜೋಕುಲು ಉಲ್ಲೆರ್. ದಂಪತಿಲೆಗ್ 2009ಡ್ ವಿಚ್ಛೇದನೆ ಆಂಡ್. ಅವೆರ್ದ್ ಬುಕ್ಕೊ, ಮೇರ್ 24 ಆಗಸ್ಟ್ 2010 ನೆ ಇಸವಿಡ್ ನೃತ್ಯ ಸಂಯೋಜಕಿ ಪೋನಿ ವರ್ಮಾ ಪನ್ಪಿನರೆನ್ ವಿವಾಹವಾದರು. ದಂಪತಿಲೆಗ್ ವೇದಾಂತ್ ಪನ್ಪಿನ ಒರಿ ಮಗೆ ಉಲ್ಲೆ.

 ಸಿನಿಮೊಲು 
ಪ್ರಕಾಶ್ ರೈ ಮೇರ್ ದೂರದರ್ಶನೊದ ಬಿಸಿಲು ಕುದುರೆ ಪನ್ಪಿನ (ಕನ್ನಡ) ಬುಕ್ಕೊ ಗುಡ್ಡದ ಭೂತ (ತುಳು ಬುಕ್ಕೊ ಕನ್ನಡ) ಧಾರಾವಾಹಿಲೆಡ್ ಬಣ್ಣೊ ಪೂಜಿದ್ ವೃತ್ತಿಜೀವನೊನ್ ಸುರು ಮಲ್ತೆರ್. ಅವೆರ್ದ್ ಬುಕ್ಕೊ ರಾಮಾಚಾರಿ, ರಣಧೀರ, ನಿಷ್ಕರ್ಷ ಬುಕ್ಕೊ ಲಾಕಪ್ ಡೆತ್ ಇಂಚಿನ ಸಿನಿಮೊಲೆಡ್ ಅಭಿನಯ ಮಲ್ದೆರ್. ಇಂಚ ಸಿನಿಮೊಲೆಡ್ ನಟೆ ಮಾತ್ರ ಅತ್ತಂದೆ ನಿರ್ದೇಶಕೆ ಬುಕ್ಕೊ ನಿರ್ಮಾಪಕೆ ಆದ್ಲಾ ಬೇಲೆ ಮಲ್ದೆರ್.

 ಮಾನಾದಿಗೆಲು 
ನಂದಿ ಪ್ರಶಸ್ತಿಲು

 ವರ್ಷ ಸಿನಿಮೊ ವರ್ಗೊ ಪಲಿತಾಂಸ ಉಲ್ಲೇಕೊ 1996 ಗನ್‍ಶಾಟ್  ಬೆಸ್ಟ್ ವಿಲನ್ಗೆಂದ್ಯೆರ್ (in Telugu) 1998 ಅಂತಹಪುರಂ  ಅತ್ಯುತ್ತಮ ನಟೆ ಗೆಂದ್ಯೆರ್ (in Telugu) 2000 ಆಝಾದ್  ಗೆಂದ್ಯೆರ್ 2002 ಖಡ್ಗಂ ಅತ್ಯುತ್ತಮ ನಟೆ ಗೆಂದ್ಯೆರ್ 2003 ಅಮ್ಮ ನನ್ನ ಒ ತಮಿಲಾ ಅಮ್ಮಾಯಿಅತ್ಯುತ್ತಮ ನಟೆ ಗೆಂದ್ಯೆರ್ ಗಂಗೋತ್ರಿ ಬೆಸ್ಟ್ ವಿಲನ್ ಗೆಂದ್ಯೆರ್ 2006 ಬೊಮ್ಮಾರಿಲ್ಲು ಅತ್ಯುತ್ತಮ ಪೋಷಕ ನಟೆ ಗೆಂದ್ಯೆರ್ 2011 ದೂಕುಡು ಗೆಂದ್ಯೆರ್
 ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಲು 
 ವರ್ಷ ಸಿನಿಮೊ ಬಾಸೆ ವರ್ಗೊ ಪಲಿತಾಂಸ ಉಲ್ಲೇಕೊ 1997  ಇರುವರ್ತಮಿಳ್ ಅತ್ಯತ್ತಮ ನಟೆಗೆಂದ್ಯೆರ್ 1998 ಅಂತಹಪುರಂತೆಲುಗು ಸ್ಪೆಷಲ್ ಮೆನ್ಶನ್ ಗೆಂದ್ಯೆರ್ 2002 ಧಯ ತಮಿಳ್ ಸ್ಪೆಷಲ್ ಜ್ಯೂರಿ ಪ್ರಶಸ್ತಿ ಗೆಂದ್ಯೆರ್ 2007 ಕಾಂಚಿವರಂ ಅತ್ಯುತ್ತಮ ನಟೆ ಗೆಂದ್ಯೆರ್ 2010 ಪುಟ್ಟಕ್ಕನ ಹೈವೇ  ಕನ್ನಡ ಕನ್ನಡದ ಅತ್ಯುತ್ತಮ ಚಲನಚಿತ್ರೊ ಗೆಂದ್ಯೆರ್

 ಉಲ್ಲೇಕೊಲು 

ವರ್ಗೊ:ತುಳುವೆರ್
ವರ್ಗೊ:ವ್ಯಕ್ತಿಲು
ವರ್ಗೊ:ರಾಜಕಾರಣಿಲು